CELEX: 62019CA0208
Language: sl
Date: 2020-05-14 00:00:00
Title: Zadeva C-208/19: Sodba Sodišča (šesti senat) z dne 14. maja 2020 (predlog za sprejetje predhodne odločbe Landesgericht für Zivilrechtssachen Graz – Avstrija) – NK/MS, AS (Predhodno odločanje – Varstvo potrošnikov – Pravice potrošnikov – Direktiva 2011/83/EU – Področje uporabe – Člen 3(3)(f) – Pojem „pogodbe za gradnjo novih stavb“ – Člen 16(c) – Pojem „blago ali izvedba storitev po podrobnem opisu ali osebnih željah potrošnika“ – Pogodba med arhitektom in potrošnikom, ki se nanaša na izdelavo načrta nove enodružinske hiše)

20.7.2020   
            
            
               SL
            
            
               Uradni list Evropske unije
            
            
               C 240/21
            
         
      Sodba Sodišča (šesti senat) z dne 14. maja 2020 (predlog za sprejetje predhodne odločbe Landesgericht für Zivilrechtssachen Graz – Avstrija) – NK/MS, AS
      (Zadeva C-208/19) (1)
      
      (Predhodno odločanje - Varstvo potrošnikov - Pravice potrošnikov - Direktiva 2011/83/EU - Področje uporabe - Člen 3(3)(f) - Pojem „pogodbe za gradnjo novih stavb“ - Člen 16(c) - Pojem „blago ali izvedba storitev po podrobnem opisu ali osebnih željah potrošnika“ - Pogodba med arhitektom in potrošnikom, ki se nanaša na izdelavo načrta nove enodružinske hiše)
      (2020/C 240/28)
      Jezik postopka: nemščina
      
         Predložitveno sodišče
      
      Landesgericht für Zivilrechtssachen Graz
      
         Stranke v postopku v glavni stvari
      
      
         Tožeča stranka: NK
      
         Toženi stranki: MS, AS
      
         Izrek
      
      
                  1.
               
               
                  Člen 3(3)(f) Direktive 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta je treba razlagati tako, da pogodba med arhitektom in potrošnikom, v skladu s katero se prvi zaveže, da bo za drugega le projektiral novo enodružinsko hišo in v tem okviru izdelal načrte, ni pogodba za gradnjo nove stavbe v smislu te določbe.
               
            
                  2.
               
               
                  Člen 2, točki 3 in 4, ter člen 16(c) Direktive 2011/83 je treba razlagati tako, da pogodba med arhitektom in potrošnikom, v skladu s katero se prvi zaveže, da bo za drugega v skladu z njegovimi zahtevami in željami projektiral novo enodružinsko hišo in v tem okviru izdelal načrte, ni pogodba o dobavi blaga, narejenega po podrobnem opisu ali osebnih željah potrošnika, v smislu zadnjenavedene določbe.
               
            
         (1)  UL C 172, 20.5.2019.